laion/Wikipedia-Exotic huggingface dataset:
רחוב אגריפס

רחוב אגריפס הוא רחוב עירוני חשוב במרכז ירושלים. הרחוב מתחיל במפגש עם רחוב המלך ג'ורג', וממשיך בירידה במקביל לרחוב יפו עד לשכונת בית יעקב הסמוכה לשוק מחנה יהודה, שם משתנה שמו לרחוב הרב שמואל ברוך. הרחוב הומה ברוב שעות היום ויש לו חשיבות מסחרית גדולה: לאורכו חנויות רבות, ובמרכזו הוא מתחבר לשוק מחנה יהודה. חלק קצר בתחילת הרחוב הוא מדרחוב סגור לכלי רכב. באמצע המאה ה-19 היה הרחוב דרך עפר קטנה, שנקראה "דרך דיר יאסין" על שם הכפר אליו הובילה. עם היציאה מהחומות החלו להיבנות שכונות בסביבתה, וחשיבותה עלתה. עם קום המדינה שונה שם הדרך ל"רחוב אגריפס". מרבית בתי הרחוב הם בתים נמוכים יחסית (בין קומה אחת לארבע קומות) מסוף המאה ה-19 ותחילת המאה ה-20, המהווים חלק מן השכונות היהודיות המרכיבות את הנחלאות, ביניהן: אהל משה, מזכרת משה, משכנות ישראל, אבן ישראל, בית יעקב וסוכת שלום. לאחר סגירת רחוב יפו המקביל לכלי רכב ממונעים בעקבות הקמת הרכבת הקלה, עברו לרחוב קווי אוטובוס רבים, מה שהוביל לצפיפות ולפקקים ברחוב לכל משתמשי הדרך - מכוניות, אוטובוסים והולכי רגל. בחודש יולי 2024 פורסם כי יהפוך רחוב אגריפס לחד סיטרי בימי חמישי ושישי ובחלקו ישמש כמדרחוב. הרחוב קרוי על שם המלך אגריפס הראשון, נכדו של הורדוס, מלך יהודה ובונה החומה השלישית. ממזרח למערב: המגרש עליו שכן קולנוע עדן, ועליו נבנה מגדל עדן שכונת אבן ישראל מרכז כלל שכונת מזכרת משה שוק מחנה יהודה בית האחים עיני ("הבית המקולל") שכונת בית יעקב השוקניון בשנת 1964 צייר הצייר אריה ארוך ציור בשם "רחוב אגריפס". הציור נחשב לדעת יגאל צלמונה לאחת מיצירות האמנות הישראליות החשובות ביותר. הוא מוצג במוזיאון תל אביב לאמנות. עלילת הספר "כעפעפי שחר" מאת הרב חיים סבתו מתרחשת באזור, והרחוב מוזכר בו. יורדים העירה: מרכז העיר ירושלים, היסטוריה, תמונת מצב, ותוכנית ההתחדשות, הוצאת מכון ירושלים לחקר ישראל, ירושלים 2011 נירית שלו כליפא, נחלאות בלב עיר, הוצאת יד בן צבי, ירושלים 2004 מדיה וקבצים בנושא רחוב אגריפס בוויקישיתוף מהיום: מדרחוב אגריפס בירושלים יוצא לדרך - וואלה רכב, באתר וואלה, ‏2024-07-18 ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
דועה סלימן-חטיב

דועה סלימן-חטיב (נולדה בשנת 1973) היא אתלטית ערבייה-ישראלית, אלופת ישראל בריצת 800 מטר (1994 ו-1995) ובריצת 1500 מטר (1994, 1995, 2005, 2006, 2009 ו-2010). פעמיים ברציפות אלופת המכביה (2005 ו-2009) בריצת 1500 מטר. הייתה לאלופת ישראל ולאלופת המכביה באתלטיקה הראשונה מהמגזר הלא-יהודי בישראל. חברת הנהלת איגוד האתלטיקה בישראל. סלימן-חטיב נולדה בנצרת, למשפחה ערבית-מוסלמית מרובת ילדים (13 אחים ואחיות). היא החלה לשחק כדורסל מגיל 12 עד 15 ולמדה בבית-ספר פרטי נוצרי. היא התאמנה באתלטיקה בהדרכתו של חסן אלהייב ובגיל 19 בהדרכתו של סטפן קובלסקי ובהמשך בהדרכתו של מרק בלייכמן. בתחרות שנערכה בהכטל, בלגיה בשנת 1994 קבעה סלימן-חטיב בריצת 1500 מטר שיא אישי חדש של 4:19.91 דקות, התוצאה הרביעית בכל הזמנים בישראל. באותה שנה, באליפות ישראל היא זכתה בשתי מדליות זהב בריצת 800 מטר בתוצאה של 2:14.96 דקות ובריצת 1500 מטר 4:56.39 דקות. שנה לאחר מכן, היא הגנה על תאריה, לאחר שזכתה בשתי מדליות זהב בריצת 800 מטר בתוצאה של 2:11.97 דקות ובריצת 1500 מטר בתוצאה של 4:55.03 דקות. באוניברסיאדה שנערכה בפוקואוקה, יפן בספטמבר 1995 סיימה סלימן-חטיב במקום 18 בריצת 1500 מטר בתוצאה של 4:28.61 דקות. באליפות ישראל שנערכה בשנת 2005 זכתה סלימן-חטיב בשתי מדליות, זהב וארד. מדליית זהב, בריצת 1500 מטר בתוצאה של 4:39.37 דקות ומדליית ארד, בריצת 800 מטר בתוצאה של 2:13.14 דקות. שבוע לאחר מכן, בתחרויות האתלטיקה של המכביה, היא זכתה בשתי מדליות, זהב וכסף. מדליית זהב בריצת 1500 מטר בתוצאה של 4:35.44 דקות ומדליית כסף בריצת 800 מטר בתוצאה של 2:13.11 דקות. שנה לאחר מכן, היא הגנה על תוארה בתוצאה של 4:29.18 דקות וזכתה במדליית ארד בריצת 800 מטר בתוצאה של 2:12.91 דקות. באליפות ישראל שנערכה בשנת 2009 זכתה סלימן-חטיב במדליית זהב, בריצת 1500 מטר בתוצאה של 4:40.72 דקות, לפני מאור טיורי מהפועל חולון (4:44.08 דקות) ומיגל אטיאס מאס. רמת השרון (4:45.01 דקות). שבוע לאחר מכן, בתחרויות האתלטיקה של המכביה השמונה-עשרה, היא זכתה בשתי מדליות, זהב וכסף. מדליית זהב בריצת 1500 מטר בתוצאה של 4:39.68 דקות, לפני מאור טיורי (4:41.54 דקות) ואטיאס (4:47.40 דקות) ובכך הגנה על תוארה ומדליית כסף בריצת 800 מטר בתוצאה של 2:16.53 דקות, אחרי סמנתה אדלברג (2:13.64 דקות) ולפני סרי גורדון (2:17.11 דקות), שתיהן מארצות הברית. באליפות ישראל שנערכה בשנת 2010 זכתה סלימן-חטיב במדליית זהב, בריצת 1500 מטר בתוצאה של 4.37.35 דקות. בשנת 2014 זכתה סלימן-חטיב בעיטור "מנהיגת נשים" מטעם התאחדות האתלטיקה האירופית על מפעל חייה. סלימן-חטיב נישאה בשנת 1997 לחליל עבאס שזכה בשש אליפויות ישראל בקראטה ולהם שלושה ילדים. היא למדה 8 שנים במכללת וינגייט ובוגרת תואר שני בחינוך גופני. היא מאמנת אתלטיקה בקבוצת אחי נצרת. ריצת 400 מטר: 1:00.89 דקות (1991) ריצת 800 מטר: 2:09.22 דקות (1994) ריצת 1500 מטר: 4:19.91 דקות (1994) ריצת מייל: 5:00.44 דקות (1994) ריצת 3000 מטר: 10:23.43 דקות (2006) אלופי ואלופות ישראל באתלטיקה באתר gbrathletics (באנגלית) אבינעם פורת, דועא סלימן חטיב עוקפת גם את הפוליטיקה, באתר ynet, 28 בנובמבר 2011 כנגד כל הסיכויים - סיפורה של דועא סלימן-חטיב (אורכב 27.05.2020 בארכיון Wayback Machine), אתר sportweb ‏7 באוקטובר 2010 התוצאות הרשמיות של אוניברסיאדת פוקואוקה 1995 דועה סלימן-חטיב, 2005, באתר איגוד האתלטיקה בישראל דועה סלימן-חטיב, 2006, באתר איגוד האתלטיקה בישראל דועה סלימן-חטיב, 2009, באתר איגוד האתלטיקה בישראל דני בורשבסקי‏, אליפות ישראל באתלטיקה: שוורץ בתפקיד אברבוך, באתר וואלה, 30 ביוני 2010
דנוור נאגטס (1948–1950)

דנוור נאגטס (באנגלית: Denver Nuggets) הייתה קבוצת כדורסל מהעיר דנוור, קולורדו, אשר שיחקה בליגת ה-NBL וליגת ה-NBA בין השנים 1948–1950. הנאגטס היו מועדון הספורט הראשון מקולורדו המשתתף באחת מארבע הליגות הבכירות בארצות הברית (MLB ,NHL ,NFL ו-NBA), וכן קבוצת ה-NBA הראשונה שהוקמה מערבית לנהר המיסיסיפי. הקבוצה הוקמה בשנת 1932 כקבוצה חובבנית שפעלה במסגרת איגוד האתלטים החובבים, ובשנת 1939 אף זכתה באליפות ליגת הכדורסל של האיגוד. בתקופה זו שיחקו בקבוצה חברי היכל התהילה ג'ק מקראקן ואייס גרוניג, וכן הסמול פורוורד וינס בורילה, שבהמשך הקריירה אימן את ניו יורק ניקס ושימש כג'נרל מנג'ר הראשון של קבוצת דנוור נאגטס החדשה. בשנת 1948 הצטרפה הקבוצה לליגת ה-NBL ושיחקה לראשונה כמועדון מקצועי. באותה עונה, היחידה שלה ב-NBL, ניצחה דנוור 18 משחקים בלבד (מתוך 62) ונותרה מחוץ לפלייאוף. שחקן הקבוצה מו אודל, שפרש בסיום העונה, כיהן כנציג אריזונה בבית הנבחרים של ארצות הברית בין השנים 1961–1991. לקראת עונת 1949/1950 התמזגו ליגת ה-NBL וליגת ה-BAA וייסדו את ליגת ה-NBA, אליה עבר מועדון הנאגטס. ב-NBA שיחקה דנוור עונה אחת בלבד, אותה סיימה עם המאזן הגרוע בליגה (11–51), ובסיומה התפרקה. כוכב הקבוצה היה הרכז קני סיילורס, שסיים את העונה כקלע הרביעי בליגת ה-NBA עם 17.3 נקודות בממוצע למשחק. בשנת 1967 הוקמה בדנוור קבוצת הכדורסל "דנוור רוקטס" אשר השתתפה בליגת ה-ABA, ולקראת מעברה ל-NBA בשנת 1976 שינתה את כינויה ל"נאגטס". ליגת ה-NBA עושה הפרדה בין שני המועדונים, ואינה מחשיבה את עברו של המועדון המקורי כהיסטוריה של קבוצת דנוור נאגטס הנוכחית. סיכום עונת 1948/1949 של הנאגטס ב-NBL, באתר Basketball-reference.com סיכום עונת 1949/1950 של הנאגטס ב-NBA, באתר Basketball-reference.com ההודעה על מותו של בורילה, באתר הניו יורק טיימס סיכום עונת 1948/1949 ב-NBL, באתר basketball-reference.com ההודעה על מותו של אודל, באתר וושינגטון פוסט סיכום עונת 1949/1950 ב-NBA, באתר basketball-reference.com המובילים הסטטיסטיים של עונת 1949/1950 ב-NBA, באתר basketball-reference.com דף הקבוצה של דנוור נאגטס הנוכחית, באתר basketball-reference.com
אליפות אפריקה בכדורגל נשים 2010

אליפות אפריקה בכדורגל נשים 2010, היא אליפות אפריקה בכדורגל נשים התשיעית שארגנה קונפדרציית הכדורגל של אפריקה. הטורניר נערך בדרום אפריקה מ-31 באוקטובר עד ה-14 בנובמבר 2010. האליפות שימשה כטורניר המוקדמות לגביע העולם 2011, שנערך שנה לאחר מכן בגרמניה. נבחרת דרום אפריקה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו במרץ 2010. במשחק הגמר נפגשו ניגריה (בפעם השמינית בתולדותיה) וגינאה המשוונית - בהופעה שנייה ברציפות בגמר. בסיום המשחק, שנערך באצטדיון סינאבה, ניצחה ניגריה 2-4, וזכתה בתואר בפעם השמינית בתולדותיה. החלוצה הניגרית פרפטואה נקווצ'ה זכתה בפרס מלכת השערים, לאחר שקבעה שיא של 11 שערים במהלך הטורניר. בעקבות עלייתן לגמר, העפילו ניגריה וגינאה המשוונית לגביע העולם כנציגות קונפדרציית הכדורגל של אפריקה. אתר האינטרנט הרשמי של אליפות אפריקה בכדורגל נשים 2010 (באנגלית)
מרדכי לבנון

האם התכוונתם ל... מרדכי לבנון (צייר) – 1901-1968, צייר נוף ישראלי. מרדכי לבנון (עיתונאי) – ידוע כמוטק'ה לבנון, 1936-2011, עיתונאי ופזמונאי. מרדכי לבנון (שופט) – השופט היהודי הראשון בזמן שלטון המנדט הבריטי בארץ ישראל
פרסי הוליווד הצעירה

פרס הוליווד הצעירה הוא פרס שמוענק מדי שנה בתחומי מוזיקת הפופ, סרטים, ספורט, טלוויזיה ואופנה. זוכי הפרס נבחרים על ידי בני נוער ובוגרים צעירים. לטקס הפרסים בדרך כלל מגיעים ידוענים רבים כגון טיילור סוויפט, ג'סטין ביבר, ניק ג'ונאס ועוד. הפרס נוסד בשנת 1999. קטגוריות הפרס נכון לשנת 2014 הן: שחקנית מועדף על הקהל שחקן מועדף על הקהל שחקן פורץ דרך שחקנית פורצת דרך שיר הקיץ מוזיקאי/ת פורצ/ת דרך המוזיקאי הכי לוהט "You're So Fancy" אחוות גברים פנים חדשות Cuz You're Funny הכימיה הטובה ביותר בצוות שחקנים – סרט סופר גיבור על אנחנו אוהבים לשנוא אותך הזוג הכי טוב במסך האתלט הכי טוב הגוף הכי לוהט סופרסטארהרשתותהחברתיות Favorite Flick Reality Royality השלישייה הטובה ביותר אמן מוזיקת הקרוסאובר הכי מגניב סופרסטאר ויראלי הכימיה הטובה ביותר בצוות שחקנים – טלוויזיה סדרת טלוויזיה ששווה לצפות בה בבינג' מדיה וקבצים בנושא פרסי הוליווד הצעירה בוויקישיתוף פרסי הוליווד הצעירה, במסד הנתונים הקולנועיים IMDb (באנגלית) עולם היופי, מראות הביוטי בטקס פרסי הוליווד הצעירה, באתר nana10‏, 03/08/2013 Jean-Pierre Hombach, Ian Somerhalder, Lulu.com, עמ' 231 2010 Young Hollywood Awards winners | Glamour Vanity, glamourvanity Young Hollywood Awards ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
אוגרים

אוגרים (שם מדעי: Cricetinae) הם תת-משפחה במשפחת האוגריים. אלו מכרסמים קטנים בעלי לחיים גדולות וגוף עגלגל וקצר זנב, הכוללים 6–7 סוגים ו-25 מינים. האוגרים מתחבאים רוב זמנם במחילות המגוננות עליהם מטורפים שונים ויוצאים בעיקר בלילה לשחר אחר מזון. הם ניזונים מזרעים, פירות, צמחים וחרקים ומדי פעם אף מנבלות. את המזון שהם מוצאים הם סוחבים בלחייהם הענקיות לעבר המחילה המשמשת להם בית. הם בעלי פרווה עבה ורכה, בדרך כלל בצבעי חום שחור או כתום. בישראל חיים שני מיני אוגרים: האוגר הסורי (Mesocricetus auratus), שכנראה נכחד בטבע וקיים רק כחיית מחמד, ובר אוגר מצוי (Cricetulus migratorius). בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. האוגרים הם בין חיות המחמד המוכרות והמוצלחות ביותר. הם קטנים, בעלי פרווה רכה, וניזונים ממזון יבש כגון זרעים. בשל כך החזקתם קלה והם נפוצים בבתים רבים, יחד עם אביזרים בהם הם יכולים להתגלגל כשעשוע. רוב האוגרים שמחזיקים בשביה הם אוגרים ממין אוגר סורי זהוב ואוגר סיבירי (סיבירי קרמפל וסיבירי מלבין). אך יש גם מינים נוספים, כגון אוגר מונגולי, אוגר רובורובסקי, אוגר סיני ואוגר טיבטי. האוגר הוא חיית מחמד נפוצה אך הם פעילי לילה ולרוב אינם מעוניינים במגע אדם. אוגרים הם אומניבורים, ולא הרביבורים כפי שרבים חושבים. תזונתם מורכבת בעיקר מדגנים, שהם הרכיב החשוב ביותר, אך גם מעשבים, חציר, חרקים, פירות, ירקות וזרעים. בשבי הם ניזונים בעיקר מכופתיות, ירקות ופירות, ואפילו אוכלים מוצרי חלב כגון גבינה קשה, מוצרי חיטה כגון לחם ופסטה, ביצים וירקות.[דרוש מקור] אוגרים ידועים באגירת מזון, ושמם נובע מפעולת האגירה עצמה. אוגרים מסוגלים לשאת כ-20% ממשקל גופם במזון בתוך הכיסים שבלחיים שלהם. נמצאו אוגרים בטבע שאגרו קרוב ל-100 ק"ג של מזון בתוך המחילה שלהם, ומכיוון שמדובר בפעולה אינסטינקטיבית הם גם אוגרים ומחביאים מזון בשבי. תת-משפחת אוגרים (Cricetinae) סוג (Allocricetulus) מין אוגר מונגולי (A. curtatus) אוגר אוורסמן (A. eversmanni) סוג ומין יחיד אוגר גאנשו (Cansumys canus) סוג Cricetulus אוגר טיבטי (C. alticola) אוגר סיני מפוספס (C. barabensis) אוגר סיני (C. griseus) אוגר קאם (C. kamensis) אוגר ארך זנב (C. longicaudatus) בר אוגר מצוי (C. migratorius) אוגר סוקולוב (C. sokolovi) סוג ומין יחיד אוגר אירופי (Cricetus cricetus) סוג אוגר (Mesocricetus) אוגר זהוב (M. auratus) אוגר טורקי (M. brandti) אוגר רומני (M. newtoni) אוגר קווקזי (M. raddei) סוג אוגר גמדי (Phodopus) אוגר ננס קמפבל (P. campbelli) אוגר רובורובסקי (P. roborovskii) אוגר סיבירי (P. sungorus) סוג ומין יחיד אוגר גדל-אוזן (Tscherskia triton) אוגר בתוך גלגל מדיה וקבצים בנושא אוגרים בוויקישיתוף אוגרים, באתר ITIS (באנגלית) אוגרים, באתר NCBI (באנגלית) אוגרים, באתר Animal Diversity Web (באנגלית) אוגרים, באתר אנציקלופדיה בריטניקה (באנגלית) אוגרים, דף שער בספרייה הלאומית
נורית כהנא

נורית כהנא (נולדה ב-7 בנובמבר 1948) היא משוררת, עיתונאית ודוברת ישראלית. נורית כהנא נולדה בחיפה. בעלת תואר שני (1984) במדעי החברה מאוניברסיטת חיפה; כותרת עבודת המאסטר שלה היא: "השתתפות נשים בפוליטיקה, המקרה של המאבק על זכות ההצבעה לנשים בתקופת הישוב". מתגוררת בחיפה. נולדה בחיפה לשמעון ואביבה ברלינגר, נשואה ואם לשני בנים. סופרת עיתון הארץ בחיפה והצפון משנת 1984 עד 1991 דוברת מחוז חיפה של משרד החינוך משנת 1996 עד 2002, ומשנת 2005 עד 2010 עורכת תוכן של אתר החוויה הישראלית בלונדון - בריטניה, משנת 2002 עד 2005 1989 "הקרנת חצות" בהוצאת "ירון גולן" בסיוע קרן רבינוביץ וקרן חיפה 2012 "שירה עבודה" ב"הוצאת עמדה" בסיוע קרן עמו"ס וקרן חיפה 2015 "לונדוניות" בהוצאת "עמדה החדשה - כרמל". מ-1971 ואילך -פרסום שירים בירחונים ועיתונים ספרותיים": "מקום", "עכשיו", "משא" ו"עמדה" מ-1980 ואילך - פרסום מאמרים בכתב העת "נוגה" 1988 - "תרפיה" באנתולוגיה לשירת הדור השני לשואה "כותנת צהובה" בעריכת עודד פלד, הוצאת אגודת הסופרים העבריים בישראל '1992 - אנתולוגיה לשירה ישראלית' ארבעה שירים בשפה הגרמנית, "השנה בירושלים", הוצאת באבל, ברלין בעריכת וולפגנג היידר. 1975 לגעת בקצה המחשבה תוכנית לשירה צעירה בעריכת אילון גויטיין, הטלוויזיה הישראלית בהשתתפות עודד פלד, נורית כהנא, יצחק לאור, חזי לסקלי 2014 שירה עברית קול ישראל, "ארכיון שירה עברית בת זמננו" השירים: בגניה של העיר הגדולה ופחדים. הסופר ומבקר הספרות רן יגיל כתב בבלוג שלו באתר nrg כי: "נורית כהנא, משוררת נפלאה עם ספר חדש - "שירה - עבודה"; נורית כהנא, הנמנית עם קבוצת משוררי "עמדה", נעה על קו התפר שבין כתיבה ועולם העבודה. כבת למשפחה יקית ששרדה את השואה ובנתה את חייה מחדש בכרמל, שירתה עוסקת בהדי הקולות המהוסים של היבשת הקודמת לעומת החיים כאן בארץ: מהגרוּת מהווה נושא מרכזי גם בסדרת השירים על "העיר הגדולה"- לונדון, שבה שהתה באופן זמני". המשורר והמבקר אלי הירש כתב במדור הספרות של ידיעות אחרונות במוסף 7 לילות כי: "לפעמים אפשרויות שירה יוצאות דופן נולדות דווקא מתוך סוג של איטיות או דריכה במקום. משוררת כותבת בנעוריה שירה שמעוצבת על פי צווי האופנה האחרונים, שירה בת זמנה, אבל משהו גורם לה לא להיסחף הלאה עם העדר אלא להתעכב מאחור, ועשרים או שלושים שנה לאחר מכן היא מתגלה כמשוררת מרתקת דווקא משום שהדבר המשמעותי ההוא, שפעם היה מלא הבטחות ובינתים נדחק לשוליים, עדיין חי בה בכל הכוח". שי חורב, נורית כהנא, בלקסיקון החיפאים אישים ודמויות בחיפה, דוכיפת הוצאה לאור, עמ' 201–202, 2018. מדיה וקבצים בנושא נורית כהנא בוויקישיתוף נורית כהנא, ברשת החברתית פייסבוק פואטי. אתר השירה של נורית כהנא שירים של נורית כהנא באתר של נילי דגן נורית כהנא, ב"לקסיקון הספרות העברית החדשה" נורית כהנא, במיזם "סופרים קוראים" של המרכז לספריות וספרות בישראל ערב משוררי הוצאת עמדה נורית כהנא, מן המטבח לדסק, באתר העין השביעית, 8 במרץ 2016 כהנא, נורית,- השתתפות נשים בפוליטיקה באתר ספריית אוניברסיטת חיפה רן יגיל, על ספר השירה "לונדוניוּת" של נורית כהנא, באתר בבלוג שלו NRG, ‏13/08/15 נורית כהנא, שירה – עבודה, המדור אלי הירש קורא שירה
טבח טומאן

טבח טומאן היה פשע מלחמה שהתרחש ב-16 ביולי 1950, במהלך מלחמת קוריאה, על פסגת הר בכפר טומאן שבקוריאה הדרומית. בטבח נרצחו שלושים חיילי צבא ארצות הברית, פצועים ולא-חמושים, וכן כומר קתולי, בידי חיילי הכוחות המזוינים העממיים של קוריאה הצפונית במהלך קרב טג'אן. במהלך פעילות מבצעית בנהר גאום במסגרת קרב טג'אן, קבוצת חיילי צבא ארצות הברית נותקו מאספקה-מחדש בעקבות מחסום שהוצב בידי הכוחות המזוינים העממיים של קוריאה הצפונית. לאחר שניסיונותיהם לפרוץ את המחסום נכשלו, נאלצו החיילים להתפנות להרים הסמוכים כדי לטפל בפצועים. לאחר ששלושים מהפצועים, רופא אחד וכומר צבאי אחד נותקו משאר הקבוצה, הם התגלו על ידי כוח סיור קוריאני. הכוח פתח באש על הכומר בעודו מתפלל לשלומם של הפצועים, ומיד לאחר מכן נרצחו שאר החיילים. חובש הצליח להימלט. כתבה לזכר כמרים צבאיים באתר AFA (באנגלית) ערך זה הוא קצרמר בנושא היסטוריה ובנושא קוריאה הדרומית. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טבח טומאן".
סוניה, מלכת נורווגיה

סוניה, מלכת נורווגיה (בנורווגית: Sonja av Norge; נולדה ב-4 ביולי 1937), היא מלכת נורווגיה, רעייתו של האראלד החמישי, מלך נורווגיה. סוניה הרלדסן נולדה ב-4 ביולי 1937 באוסלו כאחת מארבעה ילדים של קרל אוגוסט הרלדסן, סוחר ביגוד, ואשתו דניי אולריכסן. היא הוסמכה וקיבלה דיפלומה כתופרת שמלות וחייטת בבית הספר המקצועי של אוסלו. היא למדה בבית ספר בלוזאן המלמד נערות צעירות נימוסים והליכות והתנהגות של בת אצולה ממעמד גבוה. היא למדה שם גם הנהלת חשבונות, עיצוב אופנה ומדעי החברה. לאחר מכן חזרה לנורווגיה והחלה ללמוד לתואר ראשון באנגלית, צרפתית ותולדות האמנות באוניברסיטת אוסלו. היא התארסה להאראלד, יורש העצר הנורווגי, בשנת 1968, לאחר שניהלו מערכת יחסים תשע שנים, והזוגיות ביניהם נשמרה בסוד עקב כך שסוניה איננה בת מלוכה; הנסיך האראלד אמר לאביו אולף החמישי, מלך נורווגיה שאם לא יינשא לסוניה אז לא יינשא לאף אחת אחרת ואף פעם לא יתחתן. הם נישאו באוגוסט באותה שנה בארמון המלכותי הנורווגי. לאחר שנישאו החלה סוניה לבצע את חובותיה המלכותיים כאשת יורש העצר. היא ביקרה ברחבי נורווגיה וערכה מסעות רשמיים במדינות רבות. בשנת 1972 היא הייתה מעורבת בהקמת "קרן הנסיכה מרתה לואיז" הנותנת סיוע לילדים בעלי נכויות ומוגבליות. בין השנים 1987 ל-1990 כיהנה כסגנית נשיאת הצלב האדום הנורווגי והייתה אחראית על הפעילות הבינלאומית של הארגון. ב-1989 היא לקחה חלק במשלחת הצלב האדום לאפריקה. ב-1991 מונה הארלד למלך נורווגיה ובכך נהפכה סוניה למלכת נורווגיה, לאחר שבמשך 53 שנים לא הייתה מלכה במדינה. היא נוהגת ללוות את בעלה המלך בביקורים רשמיים ובעולם ומשמשת כמארחת כאשר מנהיגים לאומיים מבקרים בנורווגיה. ב-2005 נהייתה למלכה הראשונה אי פעם המבקרת באנטארקטיקה. ב-2006 נוסד "פרס המלכה סוניה לבתי ספר" המוענק מדי שנה לבתי ספר הבאים לקדם מצוינות ושוויון. המלכה סוניה היא צלמת חובבת וקיימה מספר תערוכות וגלריות וב-2011 נוסד פרס נוסף על שמה "פרס המלכה סוניה לאומנות נורדית". ב-29 באוגוסט 1968 התחתנה סוניה עם האראלד החמישי, מלך נורווגיה, ונולדו להם שני ילדים: מרתה לואיז, נסיכת נורווגיה (נולדה ב-1971), התחתנה עם ארי בן הוקון, נסיך נורווגיה (נולד ב-1973), התחתן עם מטה מאריט טג'נסן הויבי מדיה וקבצים בנושא סוניה, מלכת נורווגיה בוויקישיתוף סוניה, מלכת נורווגיה, במסד הנתונים הקולנועיים IMDb (באנגלית) סוניה, מלכת נורווגיה, באתר MusicBrainz (באנגלית)
אולגה לדיז'נסקיה

אולגה אלכסנדרובנה לדיז'נסקיה (ברוסית: Óльга Алекса́ндровна Лады́женская;‏ 7 במרץ 1922 - 12 בינואר 2004) הייתה מתמטיקאית סובייטית ורוסייה. שמה יצא בשל עבודתה על משוואות דיפרנציאליות חלקיות (ובמיוחד על הבעיה ה-19 של הילברט) ועל דינמיקת זורמים. היא הגתה את ההוכחות הקפדניות הראשונות של ההתכנסות של שיטת דיפרנציאל סופי למשוואות נאוויה-סטוקס. היא נמנתה על תלמידי איוואן פטרובסקי. היא זכתה במדליית הזהב על שם לומונוסוב בשנת 2002. לדיז'נסקיה נולדה וגדלה בקולוגריב, קוסטרומה, ברית המועצות. אביה היה מורה למתמטיקה, ובהשפעתו התעניינה ואהבה מתמטיקה מגיל צעיר. באוקטובר 1937 נעצר אביה בידי הנקו"ד, נשלח לגולאג, ונרצח בידיהם זמן קצר לאחר מכן. גורלו מתואר בספר ארכיפלג גולאג מאת סולז'ניצין. לדיז'נסקיה הצליחה לסיים את לימודי התיכון, אך מכיוון שאביה נחשב "אויב העם", נאסר עליה ללמוד באוניברסיטת לנינגרד. היא הצליחה להתקבל למכון פדגוגי בשנת 1941. בשנת 1943, התקבלה לפקולטה למכניקה ולמתמטיקה באוניברסיטת מוסקבה, וסיימה את לימודיה בהצטיינות בשנת 1947, בהנחיית המתמטיקאי איגור פטרובסקי. באותה שנה נישאה, ועברה ללנינגרד, שם סיימה תואר שני באוניברסיטת לנינגרד תחת סרגי סובולייב בשנת 1949. לאחר מות סטלין בשנת 1953, השלימה לדיז'נסקיה את לימודי הדוקטורט שלה, והחלה ללמד במחלקה לפיזיקה באוניברסיטת לנינגרד, וכן במכון המתמטי על שם סטקלוב. משנת 1962 עמדה בראש המעבדה לפיזיקה מתמטית באקדמיה הלאומית למדעים. משנת 1981 הייתה חברה-בהתכתבות של האקדמיה הלאומית למדעים, במחלקה למתמטיקה. בין שנת 1990 לשנת 1998 עמדה בראש האגודה המתמטית של סנקט פטרבורג. הוענק לה דוקטורט של כבוד מטעם אוניברסיטת בון. לדז'נסקיה הייתה חברה באקדמיה האירופית ובאקדמיה לאופולדינה בגרמניה. Ladyzhenskaya, O. A. (1969) [1963], The Mathematical Theory of Viscous Incompressible Flow, Mathematics and Its Applications, vol. 2 (Revised Second ed.), New York–London–Paris–Montreux–Tokyo–Melbourne: Gordon and Breach, pp. XVIII+224, MR 0254401, Zbl 0184.52603. Ladyženskaja, O. A.; Solonnikov, V. A.; Ural'ceva, N. N. (1968), Linear and quasi-linear equations of parabolic type, Translations of Mathematical Monographs, vol. 23, Providence, RI: American Mathematical Society, pp. XI+648, MR 0241821, Zbl 0174.15403. Ladyzhenskaya, Olga A.; Uralt'seva, Nina N. (1968), Linear and Quasilinear Elliptic Equations, Mathematics in Science and Engineering, vol. 46, New York and London: Academic Press, pp. XVIII+495, MR 0244627, Zbl 0164.13002. Ladyzhenskaya, O. A. (1985), The Boundary Value Problems of Mathematical Physics, Applied Mathematical Sciences, vol. 49, Berlin–Heidelberg–New York: Springer Verlag, pp. XXX+322, ISBN 0-521-39922-X, MR 0793735, Zbl 0588.35003 (translated by Jack Lohwater). Ladyzhenskaya, O. A. (1991), Attractors for Semigroups and Evolution Equations, Lezioni Lincee, Cambridge: Cambridge University Press, pp. xi+73, MR 1133627, Zbl 0755.47049. עקום אליפטי משוואות נאוויה-סטוקס משוואה דיפרנציאלית חלקית מדיה וקבצים בנושא אולגה לדיז'נסקיה בוויקישיתוף אולגה לדיז'נסקיה, באתר פרויקט הגנאלוגיה במתמטיקה אולגה לדיז'נסקיה, באתר MacTutor (באנגלית) הערך על לדיז'נסקיה במיזם הגנאלוגיה במתמטיקה. ערך על לדיז'נסקיה באתר MacTutor של אוניברסיטת סנט אנדרוז. Olga הסבר על ה"דודל" (שרבוט גוגל) שפרסמה גוגל לציון יום ההולדת ה-97 של אולגה, באתר מנוע החיפוש "גוגל" (באנגלית) אולגה לדיז'נסקיה, באתר "Find a Grave" (באנגלית)
פרסי אמפייר

פרסי אמפייר הם פרסים בריטיים מטעם מגזין הסרטים "אמפייר", המוענקים מדי שנה על הישגים קולנועיים מקומיים או עולמיים בתחום תעשיית הסרטים. הפרס מוענק, בדומה לפרסים אחרים, בצורת פסלון המייצג את הזכייה בפרס. זוכי הפרס נבחרים על ידי קוראי המגזין. מאז טקס חלוקת פרסי אמפייר ה-14 ב-2008, הפרסים נקראים באופן רשמי פרסי ג'יימסון אמפייר, על שם חברת הוויסקי האירית ג'יימסון, שנותנת חסות לטקס הפרס. פרס אמפייר לשחקן הטוב ביותר (אנ') החל מ-1996 פרס אמפייר לשחקנית הטובה ביותר (אנ') החל מ-1996 פרס אמפייר לשחקן המשנה הטוב ביותר (אנ') החל מ-2014 פרס אמפייר לשחקנית המשנה הטובה ביותר (אנ') החל מ-2014 פרס אמפייר לבמאי הטוב ביותר (אנ') החל מ-1996 פרס אמפייר לשחקן פורץ הדרך (אנ') החל מ-2012 פרס אמפייר לשחקנית פורצת הדרך (אנ') החל מ-2012 פרס אמפייר לסרט הטוב ביותר (אנ') החל מ-1996 פרס אמפייר לסרט הבריטי הטוב ביותר (אנ') החל מ-1996; ב-2002 היה ידוע בשם "Sky Movies Best British Film" פרס אמפייר לקומדיה הטובה ביותר (אנ') החל מ-2006 פרס אמפייר לסרט האימה הטוב ביותר (אנ') החל מ-2006 פרס אמפייר לסרט המדע בדיוני/פנטזיה/גיבור על הטוב ביותר (אנ') החל מ-2006; ב-2009 היה ידוע בשם "Best Sci-Fi/Superhero" פרס אמפייר למותחן הטוב ביותר (אנ') החל מ-2006 פרס ה-60 שניות (אנ') החל מ-2008 פרס אמפייר לשחקן הבריטי הטוב ביותר (אנ') 1996 - 2005 פרס אמפייר לשחקנית הבריטית הטובה ביותר (אנ') 1996 - 2005 פרס אמפייר לבמאי הבריטי הטוב ביותר (אנ') 1997 - 2001; 2005 פרס אמפייר לבמאי פורץ הדרך (אנ') 1996 - 2011; בשנים 1996 - 2002 היה ידוע בשם "Best Debut" פרס אמפייר לסצנת השנה (אנ'): 2003 - 2007; בשנים 2003 - 2006 היה ידוע בשם "Sony Ericsson Scene of the Year"; ב-2007 היה ידוע בשם "Scene of the Year" פרס אמפייר לפסקול הטוב ביותר (אנ') 2008 - 2009; ב-2008 היה ידוע בשם "Sony Ericsson Soundtrack Award"; ב-2009 היה ידוע בשם "Best Soundtrack" פרס אמפייר לאומנות ה-3D (אנ') 2012 - 2013 גיבור האימפריה (אנ'): החל מ-2010 סמל האימפריה (אנ'): 2006; 2008 - 2011; 2014 השראת האימפריה (אנ') 1997; 1999 - 2002; 2004 - 2006; 2008; 2010 והלאה, רציף פרס אמפייר עבור תרומה לקולנוע: שנת 2000 בלבד פרס אמפייר עבור תרומה יוצאת מן הכלל לקולנוע (cinema) הבריטי: 2005 - 2006; פרס אמפייר עבור תרומה יוצאת מן הכלל לסרט (film) הבריטי: 2008 - 2010; פרס אמפייר עבור תרומה יוצאת מן הכלל: 2013 בלבד פרס אמפייר לרוח עצמאית: 2002 - 2005 פרס אמפייר למפעל חיים: 1996 - 2003; 2006; פרס אמפייר להישג קריירה (Career Achievement Award):‏ 2004 בלבד פרס אמפייר ליצירת מופת (סרט): 1999 - 2000 פרס אגדה (Legend Award): בשנים 2012 - 2013 Actor Of Our Lifetime: רק ב-2009 Action Hero of Our Lifetime: רק ב-2014 Legend of Our Lifetime: רק ב-2014 Icon of the Decade: רק ב-2005 Heath Ledger Tribute: רק ב-2009 מדיה וקבצים בנושא פרסי אמפייר בוויקישיתוף אתר ה-60 שניות הרשמי (אורכב 25.10.2014 בארכיון Wayback Machine) (באנגלית) פרסי אמפייר, במסד הנתונים הקולנועיים IMDb (באנגלית)